
A mágikus realista írásmód elemei Alessandro Baricco Novecento című regényében

Dolgozatom Alessandro Baricco Novecento című regényének mágikus realista olvasatára tesz kísérletet.
Az eddigi szakirodalmak nagy része a Baricco-műveket különböző motívumok felől közelítették meg, általában külön-külön. A Novecentóban ezeket a motívumokat a mágikus realizmus felől vizsgálom meg, hogy azok hogyan váltják ki a szövegben a mágikus realista hatást, illetve hogy a szöveg egésze mennyiben értelmezhető másként a mágikus realista olvasat által.
A regényben sorra veszem ezen írásmód elemeit – mint tér- és időkezelés, mágia és realitás kapcsolata, illetve az apokrif jelleg – ezeket összekötve a szerző kedvelt motívumaival, mint a tenger, az utazás, illetve a zene. A mágikus realista elemek vizsgálatakor főként Bényei Tamás Apokrif iratok című könyvére támaszkodom.
A dolgozat fő célja Baricco művében vizsgálat tárgyává tenni, hogy a motívumok, hogyan viszonyulnak a mágikus realizmus jegyeihez, illetve a szöveg egészének értelmezését hogyan befolyásolja ez az eddig még nem alkalmazott szempont.



